दूसरों पर करुणा बरसाने वाले पर होती है प्रभु की कृपा : रामसुमिरन
अनाजमंडी में चल रही श्रीराम कथा के दौरान रविवार को स्वामी रामसुमिरन दास महाराज ने भगवान श्रीराम के जीवन चरित्र का वर्णन किया। स्वामी जी ने बताया कि भगवान श्रीराम ने अपने पिता महाराज दशरथ के वचन की लाज रखने के लिए चौदह वर्षों तक वनवास जीवन जीने का संकल्प लिया। उनके इस संकल्प से उनके अंदर छिपी हुई दया भाव का ज्ञान होता है।
भगवान राम ने मर्यादा, करुणा, भक्त वत्सलता आदि गुणों से जन-जन को परिचित कराया। भगवान राम ने तो लंकापति रावण को भी एक मौका दिया था कि यदि वो सीता माता को उन्हें वापस लौटा कर उनकी शरण में जाता है तो वो उन्हें क्षमा प्रदान कर देंगे अन्यथा उसका सर्वनाश निश्चित है। स्वामी जी ने भी भगवान राम के आदर्शों पर चलने के लिए श्रद्धालुओं को प्रोत्साहित किया और सभी को अपने जीवन में राम के आदर्शों सिद्धांतों को अपनाने का आह्वान किया। उन्होंने कहा कि जो भी व्यक्ति अपने जीवन में दूसरों के प्रति हीन भावना त्याग कर करूणा दयाभाव दिखता है और उसकी यथार्थ सेवा करता है उसे प्रभु की असीम कृपा की प्राप्ति होती है। इस मौके पर रामानंद मित्तल, अशोक गोयल, विनोद गोयल, सज्जन मित्तल, दिनेश मित्तल बोबी बंसल समेत अन्य मौजूद रहे।
अनाज मंडी में चल रही श्रीरामकथा का श्रवण करती महिलाएं।
राम सुमिरन दास महाराज।
hin_Deva hin_Deva hin_Deva hin_Deva mai_Deva